## **ALTERNATIVET SAMSØ**

## **REFERAT AF ORDINÆRT ÅRSMØDE**

d. 18.3.17 kl. 13-15

**Til stede**: Den nuværende samlede bestyrelse: Nanna Salicath, Marianne Koldby, Eva Rosschou, Emilie Olsen, Heidi Stenstrup og Alice Steenor samt Torben Smidt Sørensen og Ingrid Øtov, medlemmer af Samsø lokalgruppe, og Morten Kjeldgaard, medlem af Århus lokalgruppe.

**Dagsorden ifølge vedtægterne:**

1. Valg af dirigent.

Ingrid Øtov blev valgt

1. Valg af stemmetællere og referent(er).

På grund af antallet af tilstedeværende valgtes ikke stemmetællere.

Alice Steenor blev valgt til referent.

1. Bestyrelsens beretning for Lokalforeningen.

Nanna Salicath gennemgik bestyrelsens beretning, som i forvejen var udsendt til medlemmerne.

Beretningen beskriver lokalforeningens forskellige aktiviteter i det forløbne år med deltagelse af både medlemmer og ikke medlemmer.

Der var tre medlemmer af bestyrelsen, Marianne Koldby, Emilie Olsen og Heidi Stenstrup, som ikke ønskede at genopstille bl.a. grundet forskelle i opfattelsen af, hvordan lokalforening Samsø skal arbejde.

I den forbindelse fremførte Morten Kjeldgaard, medlem af Århus afdelingen, en massiv kritik af bestyrelsen i Alternativet Samsø. Morten mente blandt andet ikke, at lokalforeningen havde lavet ret meget, at et møde han havde deltaget i, havde været et meget dårligt møde, at aktiviteterne i lokalforeningen burde have været åbne for andre end bestyrelsen samt at hele situationen burde give anledning til refleksion.

Hertil blev bl.a. oplyst, at aktiviteterne i lokalforeningen de facto havde været åbne både for medlemmer og for ikke medlemmer samt at forskellene i opfattelsen af lokalforeningens arbejde havde givet anledning til megen refleksion hos alle medlemmer i bestyrelsen.

Morten oplyste i øvrigt, at han ville igangsætte et projekt vedrørende borgerløn på Samsø.

4. Fremlæggelse af regnskab til godkendelse.

Godkendt.

5. Behandling af forslag fra medlemmerne.

Ingen

6. Valg til bestyrelsen

Der var 5 personer, som havde fremsendt opstillingsgrundlag indenfor tidsfristen. Opstillingsgrundlagene var udsendt til medlemmerne. Således blev valgt:

Eva Rosschou

Nanna Salicath

Torben Smidt Sørensen

Peter Fibæk

Alice Steenor

7. Valg af revisor (er)

Ingrid Øtov genvalgt.

8. Eventuelt

Intet.